वन विभाग के अधिकारियों में कहासुनी के बाद मारपीट
स्थानीय वन विभाग कार्यालय में 3 दिन पहले दो वन अधिकारियों के बीच वनगार्ड वन रक्षक पद की भर्ती परीक्षा को लेकर चल रही तैयारियों के दौरान किसी बात को लेकर कहासुनी हो गई। दोनों के बीच तकरार इतनी बढ़ गई कि आपस में मारपीट पर उतारू होकर गुत्थम-गुत्था हो गए। किसी तरह से वहां मौजूद अन्य अधिकारियों ने दोनों को एक-दूसरे को अलग किया। इस मामले में शुक्रवार रात एसीएफ अशोक कुमार मेहरिया ने सुमेरपुर में कार्यरत क्षेत्रीय वन अधिकारी कानसिंह के खिलाफ मारपीट तथा राजकार्य में बाधा पहुंचाने का मुकदमा दर्ज कराया है। इधर, कार्यालय में दो अधिकारियों के बीच मारपीट की वारदात को दबाने के लिए आला अधिकारी भी सक्रिय हो गए हैं।
उल्लेखनीय है कि वन विभाग की ओर से वन गार्ड वनरक्षक पदों के लिए भर्ती परीक्षा कराई जा रही है। यह परीक्षा जिले के सुमेरपुर समेत विभिन्न स्थानों पर 9 10 जनवरी को होगी। परीक्षा की तैयारियों को लेकर वन विभाग के अधिकारी तैयारियों में जुटे हुए हैं। इसको लेकर बड़ी संख्या में आवेदन आने के कारण आए दिन डाटा फीडिंग के साथ ही सुरक्षा व्यवस्था के इंतजामों को अंतिम रूप दिया जा रहा है। गत 23 दिसंबर को इन तैयारियों को लेकर ही वन विभाग में अधिकारियों के बीच कवायद चल रही थी। शेष|पेज14
इसदौरान सुमेरपुर क्षेत्र के डाटा समय पर नहीं मिलने के कारण एसीएफ अशोक कुमार मेहरिया ने पाली में ही मौजूद सुमेरपुर के क्षेत्रीय वन अधिकारी कानसिंह से डाटा नहीं मिलने को लेकर नाराजगी जताई थी। इस बात को लेकर दोनों अधिकारियों के बीच कहासुनी हो गई। बताया जाता है कि दोनों ने एक-दूसरे का गिरेबां तक पकड़ लिया तथा दोनों गुत्थम-गुत्था हो गए। अचानक हुए इस घटनाक्रम से कार्यालय में मौजूद अन्य अधिकारी भी सकते में गए। इसके बाद किसी तरह से दोनों अधिकारियों को अलग किया तथा समझाइश कर शांत किया।
3 दिन बाद पुलिस थाने पहुंचे एसीएफ, दर्ज कराया मुकदमा
कार्यालय में अपने साथ हुई मारपीट को लेकर नाराज एसीएफ अशोक कुमार मेहरिया शुक्रवार रात अचानक औद्योगिक क्षेत्र थाने पहुंचे तथा अपने साथ 23 दिसंबर को कार्यालय में हुई मारपीट की पुलिस को जानकारी दी। इसके बाद उन्होंने इस मामले की रिपोर्ट भी दर्ज कराई। रिपोर्ट में मेहरिया ने आरोप लगाया कि 23 दिसंबर को सुमेरपुर के क्षेत्रीय वन अधिकारी कानसिंह पाली कार्यालय में पहुंचे थे। उन्होंने आते ही उनके शर्ट का कॉलर पकड़ लिया तथा मारपीट करने लगे। पुलिस ने मामला दर्ज कर जांच शुरू कर दी है।
मैं अवकाश पर हूं, मामले की जानकारी नहीं है
मैं अभी अवकाश पर आया हुआ हूं। मुझे इस मामले की जानकारी नहीं है। कार्यालय आते ही इस मामले की जानकारी लेकर विभागीय जांच करवाता हूं। अगर ऐसा हुआ है तो नियमानुसार कार्रवाई की जाएगी।
- बालाजी करी, आईएफएस, वन विभाग, पाली
मैंने ही मामला दर्ज कराया है, कुछ लोग तूल दे रहे हैं
किसी बात को लेकर कहासुनी हुई थी। मैंने ही मामला दर्ज कराया है। क्षेत्रीय वन अधिकारी ने मेरे साथ अभद्र व्यवहार किया था। मेरे साथ ऐसा मामला पहले भी हो चुका है। अब कुछ लोग इस मामले को बेवजह तूल देने का प्रयास कर रहे हैं। मैंने सुरक्षा तथा एहतियात के तौर पर पुलिस थाने में मुकदमा दर्ज कराया है। साथ ही आला अधिकारियों को भी पूरे घटनाक्रम की जानकारी दी है। उनसे इस मामले की विभागीय जांच करने का आग्रह किया है।
- अशोक मेहरिया, एसीएफ, पाली
मुकदमा दर्ज किया है, जांच के बाद करेंगे कार्रवाई
वन विभाग के दो अधिकारियों के बीच 23 दिसंबर को हुई मारपीट के मामले में एक अधिकारी ने रिपोर्ट दर्ज कराई है। इसकी जांच की जा रही है। जांच के बाद आवश्यक कार्रवाई की जाएगी।
- अरविंद चारण, थाना प्रभारी, औद्योगिक क्षेत्र
आरोपी अधिकारी ने काट दिया फोन
इस मामले को लेकर सुमेरपुर क्षेत्रीय वन अधिकारी कानसिंह से भी भास्कर ने बात करने की कोशिश की। एक बार तो उन्होंने फोन उठा लिया था, जब इस मामले को लेकर जैसे ही प्रश्न किए तो उन्होंने फोन काट दिया। इसके बाद उनसे फोन पर बात नहीं हो पाई।
दोनों अधिकारी कुछ भी बताने से बचते रहे
इसमामले का मुकदमा दर्ज होने के बाद अब वन विभाग के आला अधिकारियों ने इस पर पर्दा डालने का प्रयास शुरू कर दिया है। साथ ही आपस में झगड़ने वाले अधिकारी भी इस बारे में कुछ भी बोलने से बचते रहे। उनसे बात करने का प्रयास करने पर पहले तो इस बारे में कुछ भी नहीं बताया, लेकिन इस घटना की पुष्टि करते हुए विभागीय जांच होने बात कही।
पहले कहासुनी, फिर मारपीट
पालीस्थित वन विभाग कार्यालय में दो अधिकारी वनगार्ड वन रक्षक पद की भर्ती परीक्षा को लेकर चल रही तैयारियों के दौरान दोनों के बीच हुई थी कहासुनी, अन्य अधिकारियों ने बीच-बचाव कर दोनों को छुड़ाया।
तीनदिन बाद दर्ज हुआ मुकदमा
इसमामले में 3 दिन बाद अचानक एसीएफ मुकदमा दर्ज कराने पुलिस थाने पहुंचे, सुमेरपुर के क्षेत्रीय वन अधिकारी पर लगाया मारपीट तथा राजकार्य में बाधा पहुंचाने का आरोप, अचानक हुए इस घटनाक्रम से आला अधिकारी भी सकते में।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva